CELEX: 32014R1215
Language: bg
Date: 2014-11-11 00:00:00
Title: Регламент за изпълнение (ЕС) № 1215/2014 на Комисията от 11 ноември 2014 година относно класирането на някои стоки в Комбинираната номенклатура

14.11.2014   
            
            
               BG
            
            
               Официален вестник на Европейския съюз
            
            
               L 329/11
            
         РЕГЛАМЕНТ ЗА ИЗПЪЛНЕНИЕ (ЕС) № 1215/2014 НА КОМИСИЯТА
   от 11 ноември 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, издадена по отношение на обхванатите от настоящия регламент стоки, която не е в съответствие с настоящия регламент, да може да продължи да бъде използвана от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 ноември 2014 година.
      
         
            За Комисията,
         
         
            от името на председателя,
         
         Heinz ZOUREK
         
            Генерален директор на генерална дирекция „Данъчно облагане и митнически съюз“
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Слънчев панел с размери около 2 × 2 m, състоящ се от 25 стъклени вакуумни тръби, монтирани паралелно и свързани чрез колекторна тръба. Всяка вакуумна тръба се състои от две концентрично разположени една в друга тръби, съдържащи топлообменен флуид. Вътрешната тръба на всяка вакуумна тръба е покрита с поглъщащ слой.
                  Слънчевата енергия се поглъща от слоя, нанесен върху вътрешната тръба, и се преобразува в топлинна енергия. Топлинната енергия се предава на топлообменния флуид, който преминава в газообразно състояние, издига се и предава топлинната енергия на колекторната тръба (меден колектор).
                  След това топлината се предава от колекторната тръба към воден резервоар посредством тръбна система, съдържаща топлообменен флуид, циркулиращ с помощта на помпа, управлявана от контролер.
                  Помпата, контролерът, тръбната система и резервоарът за съхранение на водата не са включени при представяне.
                  Слънчевият панел се използва в слънчеви системи за нагряване на вода и е предназначен за монтиране на покрива.
               
               
                  8419 19 00
               
               
                  Класирането се определя от общи правила 1, 2 а) и 6 за тълкуване на Комбинираната номенклатура и от текстовете на кодове по КН 8419 и 8419 19 00.
                  Счита се, че слънчевият панел има основните характеристики на комплектован или завършен продукт (нагревател на вода), тъй като съдържа всички необходими компоненти за производството на топлинна енергия. Липсващите компоненти се използват за предаване на топлината и съхранение на водата. Поради това класирането в подпозиция 8419 90 85 като част за нагреватели на вода се изключва.
                  Тъй като слънчевият панел превръща слънчева енергия в топлина, той не може да се счита за обикновен топлообменник от позиция 8419 50 (вж. също обяснителните бележки към Хармонизираната система (ОБХС) за позиция 8419, група I, буква б).
                  Поради това слънчевият панел трябва да бъде класиран в код по КН 8419 19 00 като друг неелектрически нагревател за вода с моментално или акумулиращо загряване (вж. също ОБХС за позиция 8419, група I, последна алинея).